Эвтархойн Ахьмада шен доттаг1ий болчу г1алг1азакхашна т1едиллира Мазлакха т1ехьахула Г1ебертойн махка боьду некъ ларбар. Оцу г1уллакхо церан аьтту а бира. Цхьана дийнахь т1емалошна гира Ставрополан аг1ор йоьду пайтон а, гонах бевлла масех динабереш а. Т1елатар дича, гучуделира Шемалан эскарех к1елхьара яккха шен нена йиша йолчу йоьду Улусова Анна хилар пайтонахь ерг. Эвтархойн Ахьмадий, г1алг1азакхаший барт а бина, пайтон юхаерзийра. Шаьш лелочух йо1 кхета а йина, хьаьнга йоьду а ца дуьйцуш, Нохчийчу некъ юьхьарлецира цара.